[bookmark: _GoBack][image: C:\Users\sosedova\Desktop\EAEU_sing_cmyk.jpg]

ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«30» лістапада 2023 г.
	         №  168
	            г. Масква



Аб Методыцы ацэнкі ўплыву інтэграцыйных працэсаў 
на эканомікі дзяржаў – членаў 
Еўразійскага эканамічнага саюза 

У адпаведнасці з пунктам 6.3.8 Стратэгічных напрамкаў развіцця еўразійскай эканамічнай інтэграцыі да 2025 года, зацверджаных Рашэннем Вышэйшага Еўразійскага эканамічнага савета ад 11 снежня 2020 г. № 12, і пунктам 6.3.8 плана мерапрыемстваў па рэалізацыі Стратэгічных напрамкаў развіцця еўразійскай эканамічнай інтэграцыі да 2025 года, зацверджанага распараджэннем Савета Еўразійскай эканамічнай камісіі ад 5 красавіка 2021 г. № 4, Калегія Еўразійскай эканамічнай камісіі вырашыла: 
1. Зацвердзіць прыкладзеную Методыку ацэнкі ўплыву інтэграцыйных працэсаў на эканомікі дзяржаў – членаў Еўразійскага эканамічнага саюза.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

	Старшыня Калегіі
Еўразійскай эканамічнай камісіі
	М. Мясніковіч

ЗАЦВЕРДЖАНА
Рашэннем Калегіі
Еўразійскай эканамічнай камісіі

МЕТОДЫКА
ацэнкі ўплыву інтэграцыйных працэсаў на эканомікі дзяржаў –членаў Еўразійскага эканамічнага саюза 

1. Гэта Методыка распрацавана ў адпаведнасці з пунктам 6.3.8 Стратэгічных напрамкаў развіцця еўразійскай эканамічнай інтэграцыі да 2025 года, зацверджаных Рашэннем Вышэйшага Еўразійскага эканамічнага савета ад 11 снежня 2020 г. № 12.
Метадалагічнай асновай ацэнкі ўкладу інтэграцыі ў эканомікі дзяржаў – членаў Еўразійскага эканамічнага саюза (далей адпаведна – дзяржавы-члены, Саюз) з’яўляюцца міжкраінавыя табліцы «выдаткі – выпуск» Саюза, распрацаваныя ў 2019 годзе для патрэб Еўразійскай эканамічнай камісіі (далей – Камісія) у рамках рэалізацыі навукова-даследчай работы па тэме «Распрацоўка метадалогіі пабудовы міжкраінавай табліцы «выдаткі – выпуск» Еўразійскага эканамічнага саюза, эксперыментальны разлік і ацэнка інтэграцыйнага патэнцыялу Саюза на яе аснове».
Камісія з’яўляецца праваўладальнікам базы даных «Сістэма міжкраінавых табліц «выдаткі – выпуск» Еўразійскага эканамічнага саюза за 2016 год і Інструкцыі па іх пабудове і актуалізацыі» ў адпаведнасці з пасведчаннем Федэральнай службы па інтэлектуальнай уласнасці аб дзяржаўнай рэгістрацыі выніку інтэлектуальнай дзейнасці ад 28 красавіка 2021 г. № 2021620900.
2. Гэта Методыка прымяняецца для разліку наступных паказчыкаў: 
уклад узаемнага гандлю таварамі ў валавы ўнутраны прадукт (ВУП) дзяржавы-члена; 
уклад узаемнага гандлю паслугамі ў ВУП дзяржавы-члена;
уклад працоўнай міграцыі (імпарту рабочай сілы з дзяржаў-членаў і грашовых пераводаў у / з дзяржаў-членаў) у ВУП дзяржавы-члена;
інтэграцыйныя складнікі ўзаемнага гандлю таварамі, паслугамі і працоўнай міграцыі;
сумарны ўклад узаемнага гандлю таварамі, паслугамі і працоўнай міграцыі ў ВУП дзяржавы-члена з улікам інтэграцыйных складнікаў.
Метадалогія прадугледжвае ацэнку сумарнага інтэграцыйнага ўкладу ўзаемнага гандлю таварамі, узаемнага гандлю паслугамі і працоўнай міграцыі ў ВУП кожнай дзяржавы-члена. 
3. У гэтай Методыцы выкарыстоўваюцца паняцці, якія азначаюць наступнае:
«уклад узаемнага гандлю таварамі ў ВУП дзяржавы-члена» – сумарны ўклад у ВУП дзяржавы-члена ад экспарту тавараў у іншыя дзяржавы-члены і дапаўняльнага імпарту тавараў з іншых дзяржаў-членаў, разлічаны з улікам іх прамога і ўскоснага ўкладу;
«уклад узаемнага гандлю паслугамі ў ВУП дзяржавы-члена» – уклад у ВУП дзяржавы-члена ад экспарту паслуг у іншыя дзяржавы-члены, які разлічаны з улікам іх прамога і ўскоснага ўкладу;
«уклад працоўнай міграцыі ў ВУП дзяржавы-члена» – сумарны ўклад у ВУП дзяржавы-члена ад імпарту рабочай сілы і сальда грашовых пераводаў мігрантаў, якія паступілі з іншых дзяржаў-членаў і адпраўлены ў іншыя дзяржавы-члены;
«уклад імпарту рабочай сілы ў ВУП дзяржавы-члена» – выпуск прадукцыі і паслуг, якія выраблены працоўнымі мігрантамі, у сектарах эканомікі, у якіх заняты працоўныя мігранты з іншых дзяржаў-членаў, разлічаны з улікам яго прамога і ўскоснага ўкладу ў ВУП;
«уклад грашовых пераводаў мігрантаў у ВУП дзяржавы-члена» – уклад сальда аб’ёму грашовых пераводаў мігрантаў, якія паступілі з іншых дзяржаў-членаў і адпраўлены ў іншыя дзяржавы-члены, разлічаны з улікам іх прамога і ўскоснага ўкладу ў ВУП;
«дапаўняльны імпарт тавараў» – доля імпарту тавараў з іншых дзяржаў-членаў, якія не могуць быць выраблены ў гэтай дзяржаве-члене;
«інтэграцыйны складнік» – доля ў агульным аб’ёме ўзаемнага гандлю таварамі, паслугамі, працоўнай міграцыі, якая фарміруецца за кошт прыняцця і рэалізацыі канкрэтных інтэграцыйных мер; 
«інтэграцыйныя меры» – сумесныя дзеянні дзяржаў-членаў, якія аказваюць уплыў на паказчыкі ўзаемнага гандлю таварамі, паслугамі і працоўнай міграцыі, што прымаюцца актамі, якія ўваходзяць у права Саюза;
«інтэграцыйны ўклад у ВУП дзяржавы-члена» –  сумарны ўклад у ВУП кожнай дзяржавы-члена ўзаемнага гандлю таварамі, узаемнага гандлю паслугамі і працоўнай міграцыі з улікам прынятых інтэграцыйных мер; 
«міжкраінавая табліца «выдаткі – выпуск» Саюза» – збалансаваная сіметрычная табліца вытворчасці і імпарту рэсурсаў (прадуктаў і паслуг) і іх выкарыстання ў эканоміках дзяржаў-членаў (прамежкавае выкарыстанне, канчатковае спажыванне, назапашванне і экспарт), пабудаваная на аснове нацыянальных статыстычных табліц «выдаткі – выпуск» дзяржаў-членаў;
«галіновы вытворчы мультыплікатар» – гэта прырост ВУП дзяржавы-члена ў разліку на адзінку прыросту выпуску ў разгляданай галіне эканомікі, які ўключае прырост дабаўленай вартасці ў гэтай галіне і ў сумежных галінах, якія выпускаюць рэсурсы для яе прамежкавага спажывання, а таксама прырост дабаўленай вартасці ў галінах, якія задавальняюць дадатковы канчатковы попыт з боку насельніцтва, дзяржавы і бізнесу, забяспечаны расходаваннем дадатковых даходаў, што фарміруюцца за кошт прыросту аплаты працы, падаткаў і прыбытку ў гэтай галіне эканомікі; 
«паказчыкі, якія ўносяць станоўчы ўклад у ВУП дзяржавы-члена» – экспарт тавараў узаемнага гандлю; дапаўняльны імпарт тавараў; экспарт паслуг; імпарт рабочай сілы; грашовыя пераводы ў краіну з іншых дзяржаў-членаў;
«паказчыкі, якія ўносяць адмоўны ўклад у ВУП» – грашовыя пераводы мігрантаў у дзяржавы-члены.
4. Для ацэнкі ўкладу інтэграцыі ў эканомікі дзяржаў-членаў выкарыстоўваюцца паказчыкі афіцыйнай статыстыкі дзяржаў-членаў, якія прадстаўляюцца Камісіі, а таксама паказчыкі, якія разлічваюцца на аснове міжкраінавай табліцы «выдаткі – выпуск» Саюза.
5. Разлік галіновых вытворчых мультыплікатараў ВУП робіцца па формуле:


Multvvpj=Кпоўн.зат.ji∙vai+ hc∙Кпоўн.зат.ji wi∙ ak∙Кпоўн.зат.mk∙vam

+ gc∙Кпоўн.зат.ji ∙taxi∙bk Кпоўн.зат.mk∙vam

+ ginv∙Кпоўн.зат.ji ∙taxi∙cs tks∙Кпоўн.зат.mk∙vam

+ binv∙Кпоўн.зат.ji ∙inci∙tki Кпоўн.зат.mk∙vam ,
дзе:
Multvvpj – галіновы вытворчы мультыплікатар ВУП для сектара j дзяржавы-члена, які паказвае прырост ВУП на адзінку прыросту выпуску ў сектары j у гэтай дзяржаве-члене;
Кпоўн.зат.ji – каэфіцыент поўных затрат сектара j дзяржавы-члена на прадукцыю сектара i, які разлічваецца на аснове міжкраінавай табліцы «выдаткі – выпуск» Саюза, з выключэннем імпарту ў міжгаліновых патоках;
vai – доля дабаўленай вартасці ў выпуску сектара i дзяржавы-члена, якая разлічваецца на аснове міжкраінавай табліцы «выдаткі – выпуск» Саюза;
wi – доля аплаты працы ў выпуску сектара i дзяржавы-члена, якая разлічваецца на аснове міжкраінавай табліцы «выдаткі – выпуск» Саюза;
taxi – доля падаткаў у выпуску сектара i дзяржавы-члена, якая разлічваецца на аснове міжкраінавай табліцы «выдаткі – выпуск» Саюза;
inci – доля чыстага прыбытку і амартызацыі ў выпуску сектара i дзяржавы-члена, якая разлічваецца на аснове міжкраінавай табліцы «выдаткі – выпуск» Саюза;
hc – эластычнасць спажывання хатніх гаспадарак па даходах хатніх гаспадарак дзяржавы-члена;
gc – эластычнасць дзяржаўнага спажывання па даходах бюджэту дзяржавы-члена Саюза;
ginv – эластычнасць бюджэтных інвестыцый па даходах бюджэту дзяржавы-члена Саюза;
binv – эластычнасць прыватных інвестыцый па даходах бізнесу дзяржавы-члена Саюза;
ak – доля айчыннай прадукцыі сектара k у спажыванні хатніх гаспадарак дзяржавы-члена, якая разлічваецца на аснове даных слупка «Спажыванне хатніх гаспадарак» у міжкраінавай табліцы «выдаткі – выпуск» Саюза;
bk – доля айчыннай прадукцыі сектара k у дзяржаўным спажыванні дзяржавы-члена, якая разлічваецца на аснове даных слупка «Дзяржаўнае спажыванне» ў міжкраінавай табліцы «выдаткі – выпуск» Саюза;
cs – доля айчыннай прадукцыі сектара s у бюджэтных інвестыцыях дзяржавы-члена, якая разлічваецца на аснове даных слупка «Дзяржаўнае спажыванне» ў міжкраінавай табліцы «выдаткі – выпуск» Саюза;
tki – доля айчыннай прадукцыі сектара k у галіновай структуры капітальных затрат сектара i дзяржавы-члена ЕАЭС, якая разлічваецца на аснове даных слупка «Валавое назапашванне асноўнага капіталу» ў міжкраінавай табліцы «выдаткі – выпуск» Саюза;
tks – доля айчыннай прадукцыі сектара k у галіновай структуры капітальных затрат сектара s дзяржавы-члена, якая разлічваецца на аснове даных слупка «Валавое назапашванне асноўнага капіталу» ў міжкраінавай табліцы «выдаткі – выпуск» Саюза.
6. Уклад узаемнага гандлю таварамі ў ВУП дзяржавы-члена ЕАЭС разлічваецца па формулах:
∆ВУПузаем_ганд_тавар = ∆ВУПузаем_экспар_тавар + ∆ВУПузаем_дап_імпарт_тавар ,

∆ВУПузаем_экспар_тавар = Expi ∙Multvvpi ,

∆ВУПузаем_дап_імпарт_тавар =MImpдап.k   Multvvpi ,
MImpдап.k = Xk ∙bдап.imp ,
дзе: 
∆ВУПузаем_ганд_тавар – сумарны ўклад у ВУП дзяржавы-члена ад узаемнага гандлю таварамі з іншымі дзяржавамі-членамі;
∆ВУПузаем_экспар_тавар – сумарны ўклад у ВУП дзяржавы-члена ад экспарту ўзаемнага гандлю таварамі з іншымі дзяржавамі-членамі;
∆ВУПузаем_дап_імпарт_тавар – сумарны ўклад у ВУП дзяржавы-члена ад дапаўняльнага імпарту ўзаемнага гандлю таварамі з іншымі дзяржавамі-членамі;
Expi – экспарт тавараў сектара i ў іншыя дзяржавы-члены; 
MImpдап.k – выпуск сектара k дзяржавы-члена, абумоўлены выкарыстаннем дапаўняльнага імпарту тавараў з іншых дзяржаў-членаў;
Multvvpi – вытворчы мультыплікатар для сектара i дзяржавы-члена, які паказвае прырост ВУП на адзінку прыросту выпуску ў сектары i ў гэтай дзяржаве-члене;
i, k – сектары эканомікі дзяржавы-члена, якія вырабляюць экспартуемыя тавары і спажываюць тавары дапаўняльнага імпарту; 
Xk – выпуск у сектары k дзяржавы-члена, што спажывае тавары дапаўняльнага імпарту, які разлічваецца на аснове даных міжкраінавай табліцы «выдаткі – выпуск» Саюза; 
bдап.imp – доля дапаўняльнага імпарту тавараў з дзяржаў-членаў у агульным аб’ёме прамежкавага спажывання сектара k. 
Замяшчальны імпарт тавараў (розніца паміж агульным імпартам і дапаўняльным імпартам тавараў) не ўлічваецца ў разліку, паколькі гэтыя тавары будуць набывацца дзяржавай-членам незалежна ад таго ўдзельнічае яна ў ЕАЭС або не.
5. Уклад узаемнага гандлю паслугамі ў ВУП дзяржавы-члена ЕАЭС разлічваецца па формулах:
∆ВУПузаем_гандл_паслуг = ∆ВУП узаем_эксп_паслуг ,

∆ВУПузаем_эксп_паслуг =Expi ∙Multvvpi ,
дзе: 
∆ВУПузаем_гандл_паслуг – сумарны ўклад у ВУП дзяржавы-члена ад узаемнага гандлю паслугамі з іншымі дзяржавамі-членамі;
∆ВУПузаем_эксп_паслуг – сумарны ўклад у ВУП дзяржавы-члена ад экспарту ўзаемнага гандлю паслугамі з іншымі дзяржавамі-членамі;
Expi – экспарт паслуг сектара i ў іншыя дзяржавы-члены; 
Multvvpi   вытворчы мультыплікатар сектара i, які паказвае прырост ВУП на адзінку прыросту выпуску ў сектары i ў гэтай дзяржаве-члене;
i, k – сектары эканомікі дзяржавы-члена, якія вырабляюць экспартуемыя паслугі. 
Імпарт паслуг не ўлічваецца ў разліку, паколькі гэтыя паслугі будуць набывацца дзяржавай-членам незалежна ад таго ўдзельнічае яна ў ЕАЭС або не. 
6. Уклад працоўнай міграцыі ў ВУП дзяржавы-члена разлічваецца па формуле:
∆ВУПпрац_міграц =∆ВУПімп_раб_сілы+ ∆ВУПграш_пер. ,

∆ВУПімп_раб_сілы =(Migr ω Labimpi/ Ti) Multvvpi ,

∆ВУПграш_пер =МОi ∙hc∙ak∙Multvvpi ,
дзе: 
∆ВУП прац_міграц – уклад у ВУП дзяржавы-члена ад імпарту рабочай сілы і грашовых пераводаў мігрантаў, якія паступілі з іншых дзяржаў-членаў і адпраўлены ў іншыя дзяржавы-члены;
∆ВУПімп_раб_сілы – уклад у ВУП дзяржавы-члена ад імпарту рабочай сілы, якая паступіла з іншых дзяржаў-членаў;
∆ВУПграш_пер – уклад у ВУП дзяржавы-члена ад сальда грашовых пераводаў мігрантаў, якія паступілі з іншых дзяржаў-членаў і адпраўлены ў іншыя дзяржавы-члены;
Ti – працаёмкасць сектара i ў дзяржаве-члене, якая адлюстроўвае суадносіны колькасці занятых і выпуску ў гэтым сектары;
Labimpi – доля сектара i ў структуры размеркавання працоўных мігрантаў, якія прыехалі ў дзяржаву-член з іншых дзяржаў-членаў;
МОі – сальда паступіўшых і адпраўленых грашовых пераводаў мігрантаў, якое выкарыстоўваецца на набыццё тавару (паслугі) сектара i;
Multvvpi –  вытворчы мультыплікатар сектара і, які вырабляе тавары і паслугі, спажываныя хатнімі гаспадаркамі;
Migr – колькасць мігрантаў, якія прыехалі з дзяржаў-членаў;
ω – каэфіцыент, які адлюстроўвае долю працуючых работнікаў-мігрантаў ад агульнай колькасці мігрантаў, якія прыехалі;
i, k – сектары эканомікі дзяржавы-члена, у якіх заняты працоўныя мігранты з іншых дзяржаў-членаў, а таксама сектары эканомікі дзяржавы-члена, якія вырабляюць тавары і паслугі, спажываныя хатнімі гаспадаркамі;
hc – эластычнасць спажывання хатніх гаспадарак па даходах у дзяржаве-члене;
ak – доля айчыннай прадукцыі сектара k у спажыванні хатніх гаспадарак дзяржавы-члена, якая разлічваецца на аснове даных слупка «Спажыванне хатніх гаспадарак» у міжкраінавай табліцы «выдаткі – выпуск» Саюза.
7. Для разліку інтэграцыйных складнікаў у паказчыкі ўзаемнага гандлю таварамі, паслугамі, працоўнай міграцыі ацэньваецца ўклад кожнай інтэграцыйнай меры, шляхам параўнання значэння паказчыкаў у год да прыняцця меры з паказчыкамі года ўвядзення меры ў дзеянне. 
Прырост за гэты перыяд лічыцца інтэграцыйным укладам гэтай меры ў паказчык. 
Для ачысткі інтэграцыйнага ўкладу ад дынамікі агульнасусветных працэсаў ён карэктуецца з улікам тэмпаў росту гандлю дзяржаў-членаў з краінамі СНД. 
Экстрапаляцыя інтэграцыйных укладаў на наступныя гады ажыццяўляецца з улікам інфляцыі ў дзяржавах-членах.
Разлік укладу інтэграцыйных мер у паказчыкі ўзаемнага гандлю таварамі, паслугамі і працоўнай міграцыі ажыццяўляецца па формуле:

λn = ((At - At-1) / Qt)

дзе: 
λn – інтэграцыйны складнік (уклад інтэграцыйных мер) у паказчыкі ўзаемнага гандлю таварамі, паслугамі і працоўнай міграцыі;
At – значэнне паказчыка ў год t прыняцця інтэграцыйнай меры;
At-1 – значэнне паказчыка ў папярэдні год да прыняцця інтэграцыйнай меры; 
Qt – тэмпы змянення гандлю таварамі дзяржаў-членаў з краінамі СНД у год t, у % да папярэдняга года; 
IJ – інфляцыя ў дзяржаве-члене ў разліковым годзе j;
і, m – прынятыя інтэграцыйныя меры, якія аказалі ўплыў на паказчыкі ўзаемнага гандлю таварамі, паслугамі і працоўнай міграцыі.
8. Пералік прынятых інтэграцыйных мер, якія аказваюць уплыў на паказчыкі ўзаемнага гандлю таварамі, паслугамі і працоўнай міграцыі, фарміруецца Камісіяй і штогод абнаўляецца з улікам новапрынятых інтэграцыйных мер.
9. Сумарны ўклад узаемнага гандлю таварамі, паслугамі і працоўнай міграцыі ў ВУП дзяржавы-члена з улікам інтэграцыйных складнікаў разлічваецца па наступнай формуле:
∆ВУПінтэгр. = (∆ВУПузаем_эксп_тавар) λ1+(∆ВУПузаем_дап_імп_тавар) λ2
+ (∆ВУПузаем_эксп_паслуг) λ3 + (∆ВУПімп_раб_сілы) λ4 + (∆ВУПграш_пер) λ5 ,

дзе:
λ1, λ2 – каэфіцыенты, якія адлюстроўваюць долі экспарту і імпарту ва ўзаемным гандлі таварамі, якія фарміруюцца за кошт прынятых інтэграцыйных мер, у агульным аб’ёме экспарту і імпарту ўзаемнага гандлю таварамі;
λ3, – каэфіцыент, што адлюстроўвае долі экспарту ўзаемнага гандлю паслугамі, які фарміруецца за кошт прынятых інтэграцыйных мер, у агульным аб’ёме экспарту ўзаемнага гандлю паслугамі;
λ4, λ5 – каэфіцыенты, якія адлюстроўваюць долі працоўнай міграцыі і трансгранічных пераводаў, якія фарміруюцца за кошт прынятых інтэграцыйных мер, у агульным аб’ёме працоўнай міграцыі і трансгранічных пераводаў.
10. Сумарны ўклад узаемнага гандлю таварамі, паслугамі і працоўнай міграцыі ў ВУП дзяржавы-члена з улікам інтэграцыйных складнікаў разлічваецца на штогадовай аснове.
11. Абнаўленне міжкраінавай табліцы «выдаткі – выпуск» Саюза ажыццяўляецца кожныя пяць гадоў, пачынаючы з іх пабудовы за 2020 год. У перыяд паміж гадамі іх пабудовы выкарыстоўваюцца мультыплікатары, разлічаныя на аснове дзеючай на гэты перыяд міжкраінавай табліцы «выдаткі – выпуск» Саюза.

_______________

